
Тема : Омонимнар
Максат : омонимнар турында белемнәрне кабатлау, ныгыту; аның төрләре турында өйрәнү; укучыларның тел байлыгын үстерү; туган телебезгә мәхәббәт тәрбияләү.
Планлаштырылган нәтиҗә: омонимнарның төрләрен аера белергә өйрәтү; омонимнарны сөйләмдә дөрес кулланырга өйрәнү; омонимнарның төрләренә хас билгеләрне истә калдыру.
Дәрес барышы.
1. Оештыру-мотивлаштыру.
Укучыларда уңай психологик халәт булдыру
Укытучы. Хәерле көн, укучылар! Кәефләрегез ничек? Бер-беребезгә елмаеп, дәресне башлыйбыз.
2. Уку мәсьәләсе кую.
Укытучы. Укучылар, бирелгән мисалларны карагыз. 
Кара –ак, салкын – җылы
Матур, чибәр, гүзәл
Төш – төш, бит – бит.
Сорауларга җавап бирегез. Сорауларга җавапларны телдән әйтеп барасыз. Мин сезне тыңлыйм.
-Болар нинди сүзләр? 
-Быел без аларның кайсылары белән таныштык? 
Укучылар. Антонимнар, синонимнар, омонимнар. Без антоним, синоним сүзләр белән быел очраштык. 
Укытучы. Афәрин! Димәк, укучылар, без бүген омонимнар турында сөйләшербез. 
3. Уку мәсьәләсен чишү
Кагыйдә. Әйтелешләре яки язылышлары бер үк төрле булган сүзләр омонимнар дип атала. Слайд 2
Омонимнарның 4 төре бар.
Саф лексик омонимнар. Тамыр сүзләрдән торалар. Бер-берсенә охшаш булалар. Слайд 4
Омофоннар. Әйтелешләре бер үк, әмма язылышлары төрле булган сүзләр. Слайд 5
Омографлар. Язылышлары бер, әмма әйтелешләре төрле булган сүзләр. Слайд 6
Омоформалар. Билгеле бер грамматик формада гына омоним булган сүзләр.
 Слайд 7
Истә тотыгыз!
Омонимнарны күп мәгънәле сүзләрдән аера белергә кирәк. Күп мәгънәле сүзләрнең мәгънәләре үзара бәйләнгән була, ә омоним сүзләрнең мәгънәләре арасында бәйләнеш юк. Кадак кагу, йөрәк кагу, ишек кагу. Слайд 8
4. Белемнәрне ныгыту. 
Бирем 1.
Бирелгән мисалларны төркемнәргә аерып языгыз. 
Сабын, кереш, тар калды, бик, чык, йөз, ак шар, тайга, мичкә, җәя, койма, бу ялган, эт, тиен, як, яңа гына, ярма, шешә, салам, җәй, үр, кыр.
Бирем 2. 
Беренче биремдәге сүзләр белән җөмләләр төзеп языгыз. 
Биремнәрне дәфтәрләргә эшлисез, фотога төшереп, ватсаптан саласыз.
5. Рефлексия.
Омонимнар темасын модельдә ничек күрсәтерсез? 
Биремне дәфтәрләргә эшлисез, фотога төшереп, ватсаптан саласыз.
6. Өй эше.
Темага карата яңа мисаллар табарга. Биремне дәфтәрләргә эшлисез, фотога төшереп, ватсаптан саласыз.
7. Йомгаклау 

